SISB บวก 4% โบรกฯมองกำไรไตรมาส 2 โตเด่น อัพเป้าใหม่ 9.20 บ. อัพไซด์เกิน 20%
SISB บวก 4% โบรกฯมองกำไรไตรมาส 2 โตเด่น อัพเป้าใหม่ 9.20 บ. ล่าสุดอยู่ที่ 7.55 บาท บวก 0.30 บาท หรือ 4.14% มูลค่าซื้อขาย 36.04 ล้านบาท
SISB บวก 4% โบรกฯมองกำไรไตรมาส 2 โตเด่น อัพเป้าใหม่ 9.20 บ. ล่าสุดอยู่ที่ 7.55 บาท บวก 0.30 บาท หรือ 4.14% มูลค่าซื้อขาย 36.04 ล้านบาท
1 ส.ค. 2562

ผู้สื่อข่าวรายงานว่า ราคาหุ้น บริษัท เอสไอเอสบี จำกัด (มหาชน) หรือ SISB ล่าสุด ณ เวลา 12.20 น. อยู่ที่ 7.55 บาท บวก 0.30 บาท หรือ 4.14% สูงสุดที่ 7.60 บาท ต่ำสุดที่ 7.35 บาท ด้วยมูลค่าซื้อขาย 36.04 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” ปรับราคาเป้าหมายขึ้นเป็น 9.20 บาท จากเดิม 8.84 บาท คาดกำไรไตรมาส 2/62 อยู่ที่ 51 ล้านบาท เพิ่มขึ้น 21% เมื่อเทียบจากไตรมาสก่อน และเพิ่มขึ้น 147% เมื่อเทียบจากปีก่อน จากจำนวนนักเรียนที่คาดเพิ่มขึ้นราว 70 คนเป็น 2,375 คน (ไม่รวมเชียงใหม่)
ส่วนแนวโน้มกำไรไตรมาส 3/62 จะยิ่งดีขึ้นเพราะ ส.ค. เป็นเดือนเปิดภาคการศึกษาใหม่และมีการปรับขึ้นค่าเทอมประจำปีราว 5% หากจำนวนนักเรียนเท่ากับไตรมาส 2/62 จะส่งผลให้กำไรเพิ่มขึ้นราว 10-12% เพราะต้นทุนส่วนใหญ่เป็นต้นทุนคงที่ พร้อมปรับเพิ่มกำไรปี 2562-2563 ขึ้น 20% และ 14% เป็น 215 ล้านบาท เพิ่มขึ้น 108% เมื่อเทียบจาปีก่อน และเพิ่มขึ้นเป็น 288 ล้านบาท เพิ่มขึ้น 34% เมื่อเทียบจากปีก่อน ตามลำดับ จาก Operating leverage ที่ให้ผลดีกว่าคาด